[{"text_idx": "#000000", "text": "Newyddion yr wythnos (Mawrth 4)"}, {"text_idx": "#000001", "text": "Gyda geirfa i siaradwyr newydd"}, {"text_idx": "#000003", "text": "Y Ceidwadwyr yn mynd i ddiflannu \u2013 bron \u2013 yng Nghymru"}, {"text_idx": "#000004", "text": "Angen \u2018defnyddio mwy o Gymraeg bob dydd\u2019"}, {"text_idx": "#000005", "text": "Cyhoeddi beirniaid Llyfr y Flwyddyn 2023"}, {"text_idx": "#000006", "text": "Ti\u0302m pe\u0302l-droed Cymru yn cael dau hyfforddwr newydd"}, {"text_idx": "#000008", "text": "Eluned Morgan ydy\u2019r Ysgrifennydd Iechyd. Mae hi\u2019n dweud ei bod yn poeni\u2019n fawr am berfformiad bwrdd iechyd y gogledd."}, {"text_idx": "#000009", "text": "Mae hi hefyd yn poeni am arweinyddiaeth a diwylliant y bwrdd."}, {"text_idx": "#000010", "text": "Mae llawer o aelodau\u2019r bwrdd wedi gadael eu swyddi. Maen nhw\u2019n cynnwys cadeirydd, is-gadeirydd ac aelodau annibynnol y Bwrdd. Mae aelodau newydd yn cael eu penodi."}, {"text_idx": "#000012", "text": "\u201cNawr yw\u2019r amser am arweinwyr newydd i wneud y gwelliannau sydd eu hangen,\u201d meddai."}, {"text_idx": "#000014", "text": "Fe allai\u2019r Ceidwadwyr Cymreig ddiflannu, bron, mewn etholiad cyffredinol. Dyna beth mae po\u0302l piniwn newydd gan YouGov i WalesOnline yn dweud."}, {"text_idx": "#000016", "text": "Byddai\u2019r Ceidwadwyr yn ennill dim ond 19% o\u2019r bleidlais, yn o\u0302l y po\u0302l."}, {"text_idx": "#000018", "text": "Roedd y po\u0302l wedi holi 1,083 o bobol dros 16 oed yng Nghymru rhwng Chwefror 17-23."}, {"text_idx": "#000019", "text": "Dim ond 7% o bobol 25 i 49 oed sy\u2019n dweud y bydden nhw\u2019n pleidleisio dros y Ceidwadwyr."}, {"text_idx": "#000020", "text": "Mae sawl sgandal wedi bod yn y Blaid Geidwadol ac maen nhw wedi cael tri Phrif Weinidog ers 2019."}, {"text_idx": "#000021", "text": "Mae canlyniad y po\u0302l hwn yn debyg i 2001 \u2013 doedd y Ceidwadwyr ddim wedi ennill sedd yng Nghymru."}, {"text_idx": "#000022", "text": "Yn 2019, roedden nhw wedi ennill 14 sedd a 36.1% o\u2019r bleidlais."}, {"text_idx": "#000023", "text": "Mae 19% o\u2019r bobol oedd wedi pleidleisio dros y Ceidwadwyr yn 2019 nawr yn cefnogi Llafur a 12% yn cefnogi Reform."}, {"text_idx": "#000024", "text": "Mae 28% o\u2019r bobol oedd yn cefnogi Plaid Cymru yn 2019 nawr yn cefnogi Llafur."}, {"text_idx": "#000027", "text": "Mae\u2019r Ceidwadwyr Cymreig eisiau i Lywodraeth Cymru wneud mwy i gael mwy o bobl i ddefnyddio\u2019r Gymraeg fel iaith bob dydd."}, {"text_idx": "#000028", "text": "Roedd Cyfrifiad 2021 yn dangos bod llai o siaradwyr Cymraeg nawr nag yn 2011."}, {"text_idx": "#000029", "text": "Samuel Kurtz ydy llefarydd y Gymraeg y Ceidwadwyr Cymreig. Mae e\u2019n dweud bod canlyniadau\u2019r Cyfrifiad wedi yn \u201csiomedig\u201d. Mae\u2019n dweud ei bod yn \u201cbwysig iawn ein bod ni\u2019n cymryd camau i hybu\u2019r defnydd o\u2019r Gymraeg yn ein bywyd bob dydd.\u201d"}, {"text_idx": "#000030", "text": "Mae\u2019n dweud bydd hyn yn helpu economi Cymru drwy helpu\u2019r diwydiannau twristiaeth a lletygarwch."}, {"text_idx": "#000031", "text": "Mae llawer o siaradwyr ar draws Cymru yn dweud mai \u201cdiffyg hyder\u201d ydy\u2019r prif reswm dros beidio defnyddio\u2019r iaith bob dydd, meddai Samuel Kurtz."}, {"text_idx": "#000032", "text": "\u201cMae\u2019n bwysig iawn ein bod yn creu amgylchedd lle gall siaradwyr newydd deimlo\u2019n gyfforddus yn defnyddio brawddegau syml, a lle gall siaradwyr mwy rhugl ymarfer eu Cymraeg."}, {"text_idx": "#000033", "text": "\u201cDyna pam rydym yn galw ar Lywodraeth Llafur Cymru i edrych ar gyfleoedd i hybu\u2019r defnydd o\u2019r Gymraeg o ddydd i ddydd.\u201d"}, {"text_idx": "#000037", "text": "Mae Llyfr y Flwyddyn yn wobr sy\u2019n cael ei rhoi bob blwyddyn ac sy\u2019n dathlu llenorion o Gymru sy\u2019n ysgrifennu yn y Gymraeg a\u2019r Saesneg."}, {"text_idx": "#000039", "text": "\u201cMae\u2019n fraint cael bod yn rhan o unrhyw broses sy\u2019n hyrwyddo a gwobrwyo llenyddiaeth yng Nghymru,\u201d meddai Ceri Wyn Jones."}, {"text_idx": "#000040", "text": "\u201cAc mae hynny\u2019n wir yn achos gwobr Llyfr y Flwyddyn, gwobr sy\u2019n dathlu\u2019r ffaith ein bod ni nid yn unig yn genedl o awduron, ond yn genedl o ddarllenwyr hefyd.\u201d"}, {"text_idx": "#000042", "text": "Ac yn o\u0302l Megan Angharad Hunter, \u201croedd derbyn y cais i feirniadu Llyfr y Flwyddyn eleni yn sioc hyfryd ac yn anrhydedd llwyr\u201d."}, {"text_idx": "#000045", "text": "Bydd y gemau rhagbrofol yn dechrau mis yma."}, {"text_idx": "#000047", "text": "Mae ganddo Drwydded Broffesiynol UEFA."}, {"text_idx": "#000054", "text": "Rhowch eich sylw yn y blwch"}]